Yontere 43 ɓiire ɗemɗe ngenndiije mawninaama e nder diiwaan, falnde Kanel e nder teeru Wodobere ňallal 12 09 2018 . E dow tawtoreede denndaangal pedle dillooɓe e fannu jaŋde ɗemɗe ngenndiije kame hirjino feewtungo e ngartam ɗemɗe ngenndiije . Ɗeen pedle ko Tostan, Ƴellitaare , Ong Jed . Denndaangal jannginooɓe wonɓe e nder falnde nde kame falnde Maatam tawtoraama . Ɗowi golle ɗee ko Espeksiyoŋ Akkademii . Toɓɓere hikka nde ko jaŋde ɗemɗe ngenndiije , ɓamtaare fannu mbaawka . Udditi ngalɗoo ňallal ko nulaaɗo espektoor biyeteeɗo Abdul Asiis Bah koolaaɗo kuuɓal to espeksiyoŋ mo Maatam , o haalii heen darnde fotnde dareede e yettude pedle jahdiiɗe eɓɓoore jaŋde ɗemɗe ngenndiije . Mel ayni Joob waɗii yeewtere dingiral ngam haalde ko yowitii e jaŋde ɗemɗe ngenndiije ,ɓamtaare kame mbaawka . Duɗe pulaar pulaar gonɗe e nder renndo teeru Wodobere tawtoraama ,ardiiɓe leeɗe . Golle ɗee cakkitorii ko welnere pinal .
Bookar sek Lewlewal Maatam
fuv_Latn yue_Hant